section_heading: Vremenski neovisna Schrödingerova jednadžba
paragraph_text: Osim matematičkih uvjeta, valna funkcija, kao rješenje Schrödingerove jednadžbe, mora zadovoljavati i neke fizikalne uvjete. Očito je da valna funkcija mora biti jednoznačna i konačna u cijelom prostoru. Rubni uvjeti na gore navedenu jednadžbu također su fizikalni uvjeti. Tako za slučaj vezanog stanja, u kojemu je <math>\ V > E </math>, valna funkcija na velikim udaljenostima (<math>\ r \rightarrow \infty </math>) mora težiti prema nuli.